Diari Oficial de la Generalitat Valenciana


Sumari del DOGV 7938, del 16-12-2016 (2016/9955)

RESOLUCIÓ de 2 de desembre de 2016, del director general del SERVEF, per la qual es modifica el terme de finalització dels cursos, regulat en l'article 12 de la Resolució de 28 de juny de 2016, de la Secretaria autonòmica d'Economia Sostenible, Sectors Productius, Comerç i Treball, per la qual s'aprova la convocatòria per a la concessió de subvencions per a la realització d'accions formatives dirigides prioritàriament a persones desempleades i la formació amb compromís de contractació amb càrrec a l'exercici pressupostari 2016, en aplicació de l'Ordre 4/2016, de 26 de maig, de la Conselleria d'Economia Sostenible, Sectors Productius, Comerç i Treball, per la qual s'aproven les seues bases reguladores.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7938

Data del DOGV
:   16-12-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/9955


Data del document
:   02-12-2016

Organisme emissor
:   Servei Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 2 de desembre de 2016, del director general del SERVEF, per la qual es modifica el terme de finalització dels cursos, regulat en l'article 12 de la Resolució de 28 de juny de 2016, de la Secretaria autonòmica d'Economia Sostenible, Sectors Productius, Comerç i Treball, per la qual s'aprova la convocatòria per a la concessió de subvencions per a la realització d'accions formatives dirigides prioritàriament a persones desempleades i la formació amb compromís de contractació amb càrrec a l'exercici pressupostari 2016, en aplicació de l'Ordre 4/2016, de 26 de maig, de la Conselleria d'Economia Sostenible, Sectors Productius, Comerç i Treball, per la qual s'aproven les seues bases reguladores. [2016/9955]  
En el Diari Oficial de la Comunitat Valenciana de 30 de juny de 2016 es va publicar la Resolució de 28 de juny de 2016, de la Secretaria autonòmica d'Economia Sostenible, Sectors Productius, Comerç i Treball, per la qual s'aprova la convocatòria per a la concessió de subvencions per a la realització d'accions formatives dirigides prioritàriament a persones desempleades, en l'article 12 de la qual s'estableix que els cursos desenvolupats a l'empara de l'esmentada convocatòria hauran de finalitzar abans del 30 de juny de 2017. Considerant les dates de concessió de les subvencions, i que algunes de les accions formatives són de llarga duració, es considera oportú ajornar el terme establert per a l'acabament, a fi de propiciar un correcte desenvolupament d'aquestes i també una adequada gestió dels fons públics.  
Per tot això i fent ús de la facultat que em confereix la disposició final primera de l'Orde 4/2016, de 26 de maig, de la Conselleria d'Economia Sostenible, Sectors Productius, Comerç i Treball, abans esmentada, resolc:  
  
Primer  
Fixar els següents termes de finalització d'aquelles accions formatives la duració dels quals s'especifica a continuació, regulats en l'article 12 de la resolució de convocatòria de 28 de juny de 2016, de la Secretaria autonòmica de la Conselleria d'Economia Sostenible, Sectors Productius, Comerç i Treball, citada anteriorment.  
  
· Les accions formatives amb una durada igual o superior a 500 hores i inferior a 700 hauran de finalitzar amb anterioritat a l'1 d'agost de 2017.  
· Les accions formatives amb una durada igual o superior a 700 hores hauran de finalitzar amb anterioritat al 15 de setembre de 2017.  
  
Segon  
Aquesta resolució tindrà eficàcia des de la data de la seua publicació en el Diari Oficial de la Comunitat Valenciana.  
  
Contra aquest acte, que esgota la via administrativa, podrà interposar-se un recurs contenciós administratiu en el termini de dos mesos davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que estableixen els articles 10.1.a I 46.1 de la Llei 29/1998, de 13 de juliol, reguladora de la jurisdicció contenciosa administrativa, o, potestativament, un recurs de reposició davant d'aquest mateix òrgan en el termini d'un mes, segons el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques. Tot això sense perjudici de la interposició de qualsevol altre recurs que es considere pertinent.  
  
València, 2 de desembre de 2016.- El director general del SERVEF: Enric Nomdedéu i Biosca.